

**รายงานผลการวิเคราะห์การประเมินคุณธรรมและความโปร่งใส**

**ในการดำเนินงานของหน่วยงานของรัฐ (ITA)**

**ประจำปีงบประมาณ พ.ศ. 256๔**

**เทศบาลตำบลไม้เรียง**

**อำเภอฉวาง จังหวัดนครศรีธรรมราช**

**คำนำ**

ตามที่สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรม โดยใช้ชื่อว่า “การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA)

การประเมิน ITA เริ่มดำเนินการในปีงบประมาณ พ.ศ.2556 เป็นต้นมาจนถึงปัจจุบัน และมีการขยายขอบเขตและพัฒนาให้มีประสิทธิภาพมากยิ่งขึ้นตามลาดับ ทั้งนี้ คณะรัฐมนตรีได้มีมติเมื่อวันที่ 23 มกราคม 2561 เห็นชอบให้หน่วยงานภาครัฐทุกหน่วยงานให้ความร่วมมือและเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ ในปีงบประมาณ พ.ศ.2561 – 2564 โดยใช้แนวทางและเครื่องมือการประเมินตามที่สานักงาน ป.ป.ช. กำหนด ทั้งนี้ แผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ.2561-2580) ได้นำผลการประเมิน ITA ไปกำหนดตัวชี้วัดและค่าเป้าหมายของแผนแม่บทฯ โดยในระดับแรก (พ.ศ.2561-2565) กำหนดค่าเป้าหมายให้หน่วยงานภาครัฐที่มีผลการประเมินผ่านเกณฑ์ (85 คะแนนขึ้นไป ไม่น้อยกว่าร้อยละ 80)

ดังนั้น เพื่อเป็นการยกระดับผลการประเมินคุณธรรมและความโปร่งใสในการดำเนินงานของหน่วยงานภาครัฐ เทศบาลตำบลไม้เรียง จึงได้ดำเนินการวิเคราะห์ผลการประเมินคุณธรรมและความโปร่งใสของหน่วยงานเพื่อเป็นการยกระดับการดำเนินงานในด้านคุณธรรมและความโปร่งใสของหน่วยงานให้มีผล การประเมินที่ดียิ่งขึ้นในปีต่อไป

สำนักปลัดเทศบาล เทศบาลตำบลไม้เรียง

พฤศจิกายน 2564

**สารบัญ**

**หน้า**

รายงานการวิเคราะห์ผลการประเมินคุณธรรมและความโปร่งใส

ในการดำเนินการของหน่วยงานภาครัฐ ประจำปีงบประมาณ พ.ศ.2564

1. หลักการและเหตุผล 1

2. ผลการประเมินคุณธรรมและความโปร่งใสในการดำเนินงานของเทศบาลตำบลไม้เรียง 1

3. การวิเคราะห์ข้อมูล ข้อบกพร่อง และประเด็นที่ควรพัฒนา 2

4. ข้อเสนอแนะในการจัดทำมาตรการ เพื่อขับเคลื่อนการส่งเสริมคุณธรรมฯ 6

ภาคผนวก

รายงานผลการประเมิน ประจำปีงบประมาณ ๒๕๖4

**1. หลักการและเหตุผล**

สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนัก ให้หน่วยงานภาครัฐมีการดำเนินงานอย่างโปร่งใสและมีคุณธรรม โดยใช้ชื่อว่า “การประเมินคุณธรรมและความโปร่งใสในการดำเนินงานของหน่วยงานภาครัฐ (Integrith and Transparency Assessment : ITA)” ปัจจุบันการประเมินคุณธรรมและความโปร่งใสในการดำเนินงานของหน่วยงานภาครัฐ ได้ถูกกำหนดเป็น กลยุทธิ์ ที่สำคัญของยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) ซึ่งถือเป็นการยกระดับให้เป็นการประเมินคุณธรรมและความโปร่งใสในการดำเนินงานของหน่วยงานภาครัฐให้เป็น “มาตรการป้องกันการทุจริตเชิงรุก” ที่หน่วยงานภาครัฐทั่วประเทศจะต้องดำเนินการ โดยมุ่งหวังให้หน่วยงานภาครัฐที่เข้ารับการประเมินได้รับทราบผลการประเมินและแนวทางในการพัฒนาและยกระดับหน่วยงานในด้านคุณธรรมและความโปร่งใสในการดำเนินงานได้อย่างเหมาะสม

ในปีงบประมาณ พ.ศ. 256๔ สำนักงาน ป.ป.ช. ได้กำหนดเกณฑ์การประเมินคุณธรรมและความโปร่งใสในการดำเนินงานของหน่วยงานภาครัฐ แบ่งตัวชี้วัดออกเป้น 10 ตัวชี้วัด ดังนี้

1. การปฏิบัติหน้าที่

2. การใช้งบประมาณ

3. การใช้อำนาจ

4. การใช้ทรัพย์สินของราชการ

5. การแก้ไขปัญหาการทุจริต

6. คุณภาพการดำเนินงาน

7. ประสิทธิภาพการสื่อสาร

8. การปรับปรุงระบบการทำงาน

9. การเปิดเผยข้อมูล

10. การป้องกันการทุจริต

**เครื่องมือที่ใช้ในการประเมิน มี 3 เครื่องมือ ได้แก่**

1. แบบวัดการรับรู้ของผู้มีส่วนได้ส่วนเสียภายใน (Internal Integrity and Transparency Assessment : IIT) มีวัตถุประสงค์เพื่อประเมินระดับการรับรู้ของผู้มีส่วนได้ส่วนเสียภายในที่มีต่อหน่วยงานตนเอง ประกอบด้วยตัวชี้วัดการปฏิบัติหน้าที่ ตัวชี้วัดการใช้งบประมาณ ตัวชี้วัดการใช้อำนาจ ตัวชี้วัดการใช้ทรัพย์สินของทางราชการ และตัวชี้วัดการแก้ไขปัญหาการทุจริต

2. แบบวัดการรับรู้ของผู้ส่วนได้ส่วนเสียภายนอก (External Integrith and Transparency Assessment : OIT) มีวัตถุประสงค์เพื่อประเมินระดับการรับรู้ของผู้มีส่วนได้ส่วนเสียภายนอกที่มีต่อหน่วยงานที่ประเมิน ประกอบด้วยตัวชี้วัดคุณภาพการดำเนินงาน ตัวชี้วัดประสิทธิภาพการสื่อสาร และตัวชี้วัดการปรับปรุงระบบการทำงาน

3. แบบตรวจการเปิดเผยข้อมูลสาธารณะ (Open Data Integrith and Transparency Assessment : OIT มีวัตถุประสงค์เพ่อประเมินระดับการเปิดเผยข้อมูลต่อสาธารณะของหน่วยงานเพื่อให้ประชาชนสามารถเข้าถึงได้ ประกอบด้วยตัวชี้วัดการเปิดเผยข้อมูล และตัวชี้วัดการป้องกันการทุจริต

- 2 -

**เกณฑ์ระดับการประเมิน มี 7 ระดับ ดังนี้**

ผลคะแนน 95.00 – 100 คะแนน ระดับ AA

ผลคะแนน 85.00 – 94.99 คะแนน ระดับ A

ผลคะแนน 75.00 – 84.99 คะแนน ระดับ B

ผลคะแนน 65.00 – 74.99 คะแนน ระดับ C

ผลคะแนน 55.00 – 64.99 คะแนน ระดับ D

ผลคะแนน 50.00 – 54.99 คะแนน ระดับ E

ผลคะแนน 0 – 49.99 คะแนน ระดับ F

**2. ผลการประเมินคุณธรรมและความโปร่งใสในการดำเนินงานของเทศบาลตำบลไม้เรียง อำเภอฉวาง**

**จังหวัดนครศรีธรรมราช**

ผลการประเมินคุณธรรมและความโปร่งใสในการดำเนินงานของเทศบาลตำบลไม้เรียง อำเภอฉวาง จังหวัดนครศรีธรรมราช โดยภาพรวมได้คะแนนเท่ากับร้อยละ 65.81 คะแนน ซึ่งถือว่า มีคุณธรรมและความโปร่งใสในการดำเนินงาน ระดับ C สามารถสรุปผลการประเมินฯ ตามลำดับ ดังนี้

1. ตัวชี้วัดคุณภาพการดำเนินงาน ได้คะแนนร้อยละ 95.55
2. ตัวชี้วัดประสิทธิภาพการสื่อสาร ได้คะแนนร้อยละ 94.56
3. ตัวชี้วัดการปฏิบัติหน้าที่ ได้คะแนนร้อยละ 86.15
4. ตัวชี้วัดการใช้อำนาจ ได้คะแนนร้อยละ 82.26
5. ตัวชี้วัดการแก้ไขปัญหาการทุจริต ได้คะแนนร้อยละ 75.72
6. ตัวชี้วัดการใช้งบประมาณ ได้คะแนนร้อยละ 75.54
7. ตัวชี้วัดการปรับปรุงการทำงาน ได้คะแนนร้อยละ 73.43
8. ตัวชี้วัดการใช้ทรัพย์สินของราชการ ได้คะแนนร้อยละ 71.98
9. ตัวชี้วัดการเปิดเผยข้อมูล ได้คะแนนร้อยละ 61.06
10. ตัวชี้วัดการป้องกันการทุจริต ได้คะแนนร้อยละ 18.75

สรุปได้ว่า จุดแข็งที่หน่วยงานได้คะแนนสูงสุดเท่ากับร้อยละ 95.55 คือ ตัวชี้วัดคุณภาพการดำเนินงาน ส่วนที่จะต้องพัฒนาเนื่องจากได้คะแนนต่ำสุด คือ ตัวชี้วัดการป้องกันการทุจริต ได้คะแนนร้อยละ 18.75

**3. การวิเคราะห์ข้อมูล ข้อบกพร่อง และประเด็นที่ควรพัฒนา**

จากผลการประเมินคุณธรรมและความโปร่งใสจำแนกตามดัชนีของเทศบาลตำบลไม้เรียง อำเภอฉวาง จังหวัดนครศรีธรรมราช ประจำปีงบประมาณ พ.ศ. 2564 มีผลการวิเคราะห์ข้อมูลในแต่ละตัวชี้วัดที่แสดงให้เห็นถึงจุดแข็ง และจุดที่จะต้องพัฒนาไว้ดังต่อไปนี้

**3.1 จุดแข็ง จุดอ่อนข้อมูลในแต่ละตัวชี้วัด**

**3.1.1 จุดแข็ง (ตัวชี้วัดที่ได้คะแนนมากกว่าร้อยละ 85) จำนวน 3 ตัวชี้วัด คือ**

**1)** **ตัวชี้วัดที่ 6** **คุณภาพการดำเนินงาน** โดยรวมได้คะแนนร้อยละ 86.09 เป็นคะแนนจากการประเมินการรับรรู้ของผู้รับบริการ ผู้มาติดต่อ หรือผู้มีส่วนใดส่วนเสียของหน่วยงานต่อคุณภาพการดำเนินงานในประเด็นที่เกี่ยวข้องกับการปฏิบัติหน้าที่ของเจ้าหน้าที่

**2)** **ตัวชี้วัดที่ 7 ประสิทธิภาพการสื่อสาร** โดยรวมได้คะแนนร้อยละ 92.17 เป็นคะแนนจากการประเมินการรับรู้ของผู้รับบริการ ผู้มาติดต่อ หรือผู้มีส่วนได้ส่วนเสียของหน่วยงาน ต่อประสิทธิภาพการสื่อสาร

- 3 -

**3) ตัวชี้วัดที่ 1** **การปฏิบัติหน้าที่** โดยรวมได้คะแนนร้อยละ 91.29 เป็นคะแนนจากการประเมินการรับรู้ของบุคลากรภายในหน่วยงานต่อการปฏิบัติงานของบุคลากรในหน่วยงานของตนเองในประเด็นที่เกี่ยวข้องกับการปฏิบัติงานโดยยึดหลักตามมาตรฐาน มีความโปร่งใส ปฏิบัติงานหรือดำเนินการตามขั้นตอนและระยะเวลาที่กำหนดไว้

**3.1.2 จุดอ่อน (ตัวชี้วัดที่ได้คะแนนน้อยกว่าร้อยละ 85) จำนวน 7 ตัวชี้วัด คือ**

**1) ตัวชี้วัดที่ 3** **การใช้อำนาจ** โดยรวมได้คะแนนร้อยละ 86.00 เป็นคะแนนจากการประเมินความรู้ของบุคลากรภายในหน่วยงานต่อการใช้อำนาจของผู้บังคับบัญชาของตนเอง ในประเด็นที่เกี่ยวข้องกับการมอบหมายการประเมินผลการปฏิบัติงาน การคัดเลือกบุคลากรเพื่อให้สิทธิประโยชน์ต่าง ๆ ซึ่งจะต้องเป็นไปอย่างเป็นธรรมและไม่เลือกปฏิบัติ

**2)** **ตัวชี้วัดที่ 5** **การแก้ไขปัญหาการทุจริต** โดยรวมได้คะแนนร้อยละ 83.78 เป็นคะแนนจากการประเมินการรับรู้ของบุคลากรภายในหน่วยงานต่อการแก้ไขปัญหาการทุจริตของหน่วยงาน ในประเด็นที่เกี่ยวข้องกับการให้ความรู้ของผู้บริหารสูงสุดในการต่อต้านการทุจริตอย่างจริงจัง โดยหน่วยงานมีการจัดทำแผนงานด้านการป้องกันและปราบปรามการทุจริต เพื่อให้เกิดการแก้ไขปัญหาการทุจริตอย่างเป็นรูปธรรม

**3) ตัวชี้วัดที่ 2 การใช้งบประมาณ** โดยรวมได้คะแนนร้อยละ 83.38 เป็นคะแนนจากการประเมินการรับรู้ของบุคลากรภายในหน่วยงานต่อการดำเนินการต่าง ๆ ของหน่วยงานในประเด็นที่เกี่ยวข้องกับการใช้จ่ายเงินงบประมาณ นับตั้งแต่การจัดทำแผนการใช้จ่ายงบประมาณประจำปีและเผยแพร่อย่างโปร่งใสไปจนถึงลักษณะการใช้จ่ายงบประมาณของหน่วยงานอย่างคุ้มค่า เป็นไปตามวัตถุประสงค์ และไม่เอื้อประโยชน์แก่ตนเองหรือพวกพ้อง การเบิกจ่ายเงินของบุคลากรภายในเรื่องต่าง ๆ เช่น ค่าทำงานล่วงเวลา ค่าวัสดุอุปกรณ์ ฯลฯ ตลอดจนกระบวนการจัดซื้อจัดจ้างและการตรวจรับพัสดุด้วย

**4)** **ตัวชี้วัดที่ 8** **การปรับปรุงการทำงาน** โดยรวมได้คะแนนร้อยละ 88.30 เป็นคะแนนจากการประเมินการรับรู้ของผู้รับบริการ ผู้มาติดต่อหรือผู้มีส่วนได้ส่วนเสียงของหน่วยงานต่อการปรับปรุงระบบการทำงาน

**5) ตัวชี้วัดที่ 4** **การใช้ทรัพย์สินของราชการ** โดยรวมได้คะแนนร้อยละ 81.73 เป็นคะแนน จากการประเมินการรับรู้ของบุคลากรภายในหน่วยงานต่อการใช้ทรัพย์สินของทางราชการ ในประเด็นที่เกี่ยวข้องกับพฤติกรรมของบุคลากรภายใน ในการนำทรัพย์สินของราชการของหน่วยงานไปเป็นของตนเองหรือนำไปให้ผู้อื่น และพฤติกรรมในการขอยืมทรัพย์สินของทางราชการ ทั้งการยืมโดยบุคลากรภายในหน่วยงาน และการยืมโดยบุคคลภายนอกหน่วยงาน ซึ่งหน่วยงานจะต้องมีกระบวนการในการขออนุญาตที่ชัดเจนและสะดวก

**6)** **ตัวชี้วัดที่ 9 การเปิดเผยข้อมูล** โดยรวมได้คะแนนร้อยละ 74.70 เป็นคะแนนจากการเผยแพร่ข้อมูลที่เป็นปัจจุบันบนเว็บไซต์ของหน่วยงาน เพื่อเปิดเผยข้อมูลต่าง ๆ ของหน่วยงาน ให้สาธารณชนทราบ ใน 5 ประเด็น คือ

1. ข้อมูลพื้นฐาน ได้แก่ ข้อมูลพื้นฐาน ข่าวประชาสัมพันธ์ และการปฏิสัมพันธ์ข้อมูล

2. การบริหารงาน ได้แก่ แผ่นดำเนินงาน การปฏิบัติงาน และการให้บริการ

3. การบริหารเงินงบประมาณ ได้แก่ แผนการใช้จ่ายงบประมาณประจำปี และการจัดซื้อจัดจ้างหรือ การจัดหาพัสดุ

4. การบริหารและพัฒนาทรัพยากรบุคคล ได้แก่ นโยบายการบริหารทรัพยากรบุคคล การดำเนินการตามนโยบายการบริหารทรัพยากรบุคคล และหลักเกณฑ์การบริการและพัฒนาทรัพยากรบุคคล

- 4 -

5. การส่งเสริมความโปร่งใสในหน่วยงาน ได้แก่ การจัดการเรื่องร้องเรียนการทุจริต และการเปิดโอกาสให้เกิดการมีส่วนร่วม ซึ่งการเผยแพร่ข้อมูลในประเด็นข้างต้นแสดงถึงความโปร่งใสในการบริหารงานและการดำเนินงานของหน่วยงาน

**7)** **ตัวชี้วัดที่ 10** **การป้องกันการทุจริต** โดยรวมได้คะแนนร้อยละ 50 เป็นคะแนนจากการเผยแพร่ข้อมูลที่เป็นปัจจุบันบนเว็บไซต์ของหน่วยงาน เพื่อเปิดเผยการดำเนินการต่าง ๆ ของหน่วยงาน ให้สาธารณชนได้รับทราบใน 2 ประเด็น คือ

1. การดำเนินการเพื่อป้องกันการทุจริต ได้แก่ เจตจำนงสุจริตของผู้บริการ การประเมินความเสี่ยงเพื่อการป้องกันการทุจริต การเสริมสร้างวัฒนธรรมองค์กร และแผนปฏิบัติการป้องกันการทุจริต และ

2. มาตรการภายในเพื่อป้องกันการทุจริต ได้แก่ มาตรการภายในเพื่อส่งเสริม ความโปร่งใสและป้องกันการทุจริต ซึ่งการเผยแพร่ข้อมูลในประเด็นข้างต้นแสดงถึงความพยาบามของหน่วยงานที่จะป้องกันการทุจริตในหน่วยงานให้ลดน้อยลงหรือไม่สามารถเกิดขึ้นได้

**3.2 การวิเคราะห์ผลการประเมินแต่ละตัวชี้วัดและประเด็นที่ควรพัฒนาได้ดังนี้**

3.2.1 ผลการประเมินตามแบบสำรวจความคิดเห็นผู้มีส่วนได้ส่วนเสียภายใน (IIT) ได้คะแนนเท่ากับร้อยละ 78.33 และผลคะแนน IIT ตามตัวชี้วัด พบว่า ต้องปรับปรุงประเด็นการใช้ทรัพย์สินของราชการ ประเด็นการใช้งบประมาณ ประเด็นการแก้ไขปัญหาการทุจริต ประเด็นการใช้อำนาจ การปรับปรุง/พัฒนาตัวชี้วัด มีรายละเอียด ดังนี้

|  |  |
| --- | --- |
| **ตัวชี้วัด** | **ประเด็นที่ควรปรับปรุง/พัฒนา** |
| ตัวชี้วัดการใช้งบประมาณ (คะแนน 75.54) | - การจัดทำแผนการใช้จ่ายงบประมาณประจำปีของหน่วยงานต้องเผยแพร่ให้เจ้าหน้าที่ในหน่วยงานรับรู้อย่างทั่วถึง  - การใช้จ่ายงบประมาณของหน่วยงานต้องเป็นไปอย่างคุ้มค่า และเป็นไปตามวัตถุประสงค์  - หน่วยงานต้องเปิดโอกาสให้เจ้าหน้าที่ในหน่วยงาน มีส่วนร่วมในการตรวจสอบการใช้จ่ายงบประมาณ โดยการสอบถาม ทักท้วง หรือร้องเรียนได้อย่างสะดวก |
| ตัวชี้วัดการใช้อำนาจ  (คะแนน 82.26) | - ผู้บังคับบัญชาควรมอบหมายงานให้ผู้ใต้บังคับบัญชาอย่างเป็นธรรม  - การประเมินผลการปฏิบัติงาน ต้องเป็นไปตามระดับคุณภาพของงาน |
| ตัวชี้วัดการใช้ทรัพย์สินของราชการ (คะแนน 71.98) | - ขั้นตอนการขออนุญาตเพื่อยืมทรัพย์สินของทางราชการไปใช้ปฏิบัติงาน ต้องมีกระบวนการที่ชัดเจนและสะดวก  - กรณีที่เจ้าหน้าที่ในหน่วยงานและบุคลากรภายนอก มีการนำทรัพย์สินของทางราชการไปใช้ ต้องมีการขออนุญาตเพื่อยืมทรัพย์สินอย่างถูกต้อง  - สร้างแนวทางปฏิบัติเกี่ยวกับการใช้ การกำกับดูแล และตรวจสอบการใช้ทรัพย์สินของราชการ และเผยแพร่ให้เจ้าหน้าที่ได้รับทราบและนำไปปฏิบัติ |

- 5 -

|  |  |
| --- | --- |
| **ตัวชี้วัด** | **ประเด็นที่ควรปรับปรุง/พัฒนา** |
| ตัวชี้วัดการแก้ไขปัญหาการทุจริต  (คะแนน 75.72) | - การนำผลการตรวจสอบของฝ่ายตรวจสอบ ทั้งภายในและภายนอกหน่วยงานไปปรับปรุงการทำงาน  - การพบเห็นแนวโน้มการทุจริตที่อาจจะเกิดขึ้นในหน่วยงาน ต้องสามารถร้องเรียนและส่งหลักฐานได้อย่างสะดวก สามารถติดตามผลการร้องเรียน มั่นใจว่ามีการดำเนินการอย่างตรงไปตรงมา ปลอดภัยและไม่มีผลกระทบต่อตนเอง |

3.2.2 ผลการประเมินตามแบบสำรวจความคิดเห็นผู้มีส่วนได้ส่วนเสียภายนอก (EIT) ได้คะแนนเท่ากับร้อยละ 87.84 และผลคะแนน IIT ตามตัวชี้วัด พบว่า ต้องปรับปรุงประเด็นการปรับปรุงการทำงาน การปรับปรุง/พัฒนาตัวชี้วัด มีรายละเอียด ดังนี้

|  |  |
| --- | --- |
| **ตัวชี้วัด** | **ประเด็นที่ควรปรับปรุง/พัฒนา** |
| ตัวชี้วัดการปรับปรุงการทำงาน (คะแนน 73.43) | - เจ้าหน้าที่ในหน่วยงานต้องมีการปรับปรุงคุณภาพการปฏิบัติงานและการให้บริการ  - หน่วยงานต้องมีการปรับปรุงวิธีการและขั้นตอนการดำเนินงาน การให้บริการแก่ผู้มาติดต่อให้ดีขึ้น  - การนำเทคโนโลยีมาใช้ในการดำเนินงาน การให้บริการแก่ผู้มาติดต่อเพื่อให้เกิดความสะดวก รวดเร็ว  - เปิดโอกาสให้ผู้มาติดต่อเข้ามีส่วนร่วมในการปรับปรุงพัฒนาการดำเนินงาน การให้บริการให้ดีขึ้น  - หน่วยงานต้องปรับปรุงการดำเนินงาน การให้บริการ ให้มีความโปร่งใสมากขึ้น |

3.2.3 ผลการประเมินตามแบบตรวจการเปิดเผยข้อมูลสาธารณะ (OIT) ได้คะแนนเท่ากับร้อยละ 39.09 และผลคะแนน IIT ตามตัวชี้วัด พบว่า ต้องปรับปรุงประเด็นการเปิดเผยข้อมูล ประเด็นการป้องกันการทุจริต มีรายละเอียด ดังนี้

|  |  |
| --- | --- |
| **ตัวชี้วัด** | **ประเด็นที่ควรปรับปรุง/พัฒนา** |
| ตัวชี้วัดการเปิดเผยข้อมูล  (คะแนน 61.06) | - เพื่อช่องทางติดต่อโดยตรงของผู้บริหาร  - จัดทำรายงานการกำกับติดตามการดำเนินงานประจำปี รอบ 6 เดือน  - จัดทำประกาศหลักเกณฑ์การบริหารและพัฒนาทรัพยากรมนุษย์ให้ครบถ้วน  - จัดทำแนวทางการจัดการเรื่องร้อยเรียนการทุจริตและประพฤติมิชอบของเจ้าหน้าที่ในหน่วยงาน  - เพิ่มช่องทางให้ประชาชนสามารถร้องเรียนการทุจริตและประพฤติมิชอบของเจ้าหน้าที่ในหน่วยงานโดยตรง  - จัดทำสรุปข้อมูลเชิงสถิติการทุจริตและประพฤติมิชอบของเจ้าหน้าที่ประจำปี 2563 โดยตรง |

- 6 -

|  |  |
| --- | --- |
| **ตัวชี้วัด** | **ประเด็นที่ควรปรับปรุง/พัฒนา** |
| ตัวชี้วัดการป้องกันการทุจริต  (คะแนน 18.75) | - เพิ่มช่องทางการเข้าถึงข้อมูลของการประกาศเจตจำนงสุจริตของผู้บริหารบนหน้าเว็บไซต์ของหน่วยงาน  - เทศบาลควรจัดให้มีกิจกรรมที่แสดงถึงการมีส่วนร่วม ในการส่งเสริมด้านคุณธรรมและความโปร่งใสของหน่วยงานอย่างชัดเจน  - เทศบาลควรจัดให้มีกิจกรรมที่แสดงถึงการสร้างวัฒนธรรมองค์กรให้เจ้าหน้าที่ของหน่วยงานในการปฏิบัติงานอย่างซื่อสัตย์สุจริต อย่างชัดเจน |

**4. ข้อเสนอแนะในการจัดทำมาตรการ เพื่อขับเคลื่อนการส่งเสริมคุณธรรมและความโปร่งใสภายในเทศบาลให้ดีขึ้น**

4.1 ข้อเสนอแนะจากปปช. มีรายละเอียดดังนี้

เทศบาลตำบลไม้เรียงได้ผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปี 2564 จำนวน 65.81 คะแนน จากคะแนนเต็ม 100 คะแนน โดยมีผล การประเมินระดับ C หมายถึง หน่วยงานสามารถดำเนินการได้สอดคล้องตามตัวชี้วัดและหลักเกณฑ์การประเมิน ITA ค่อนข้างมาก อย่างไรก็ดี มีประเด็นสำคัญที่ควรพิจารณาเพื่อนำไปสู่การปรับปรุงและพัฒนาอีกราวร้อยละ 25-35 ของตัวชี้วัดหรือข้อคำถามทั้งหมด หน่วยงานพึงพิจารณารายละเอียดผลการประเมินเพื่อพัฒนาและปรับปรุงแก้ไขในจุดที่เป็นปัญหา ซึ่งจะทำให้สามารถยกระดับคะแนนในรายตัวชี้วัด และคะแนนโดยภาพรวมเพื่อนำไปสู่การดำเนินงานตามหลักคุณธรรมและความโปร่งใสเพิ่มขึ้น ทั้งนี้ คาดหมายว่าหากหน่วยงานมีการวางแผนการดำเนินงานและจัดการความเสี่ยงที่ดีล่วงหน้า ภายใต้ความร่วมมือกันอย่างเข้มแข็งของประชาคมภายในหน่วยงาน จะนำมาสู่ความเชื่อมั่นศรัทธาแก่สาธารณชนได้มากยิ่งขึ้นในปีต่อ ๆ ไป โดยประเด็นที่ควรมีการเปิดเผย หรือบริหารจัดการให้ดียิ่งขึ้น ได้แก่

- แสดงผลการดำเนินการตามมาตรการเพื่อส่งเสริมคุณธรรมและความโปร่งใสภายในหน่วยงาน โดยมีข้อมูลรายละเอียดการนำมาตรการเพื่อส่งเสริมคุณธรรมและความโปร่งใสภายในหน่วยงานไปสู่การปฏิบัติอย่างเป็นรูปธรรม และเป็นการดำเนินการในปีที่รับการประเมิน

- แสดงการวิเคราะห์ผลการประเมินคุณธรรมและความโปร่งใสในการ ดำเนินงานของหน่วยงานภาครัฐของปีที่ผ่านมา โดยมีข้อมูลรายละเอียดการวิเคราะห์ ยกตัวอย่างเช่น ประเด็นที่เป็นข้อบกพร่องหรือจุดอ่อนที่จะต้องแก้ไขโดยเร่งด่วนที่มีความสอดคล้องกับผลการประเมินฯ ประเด็นที่จะต้องพัฒนาให้ดีขึ้น แนวทางการนำผลการวิเคราะห์ไปสู่การปฏิบัติของหน่วยงาน เป็นต้น และมีมาตรการเพื่อขับเคลื่อนการส่งเสริมคุณธรรมและความโปร่งใส ภายในหน่วยงานให้ดีขึ้น ซึ่งสอดคล้องตามผลการวิเคราะห์ผลการประเมินฯ

- แสดงการดำเนินการหรือกิจกรรมของหน่วยงานที่แสดงถึงการเสริมสร้างวัฒนธรรมองค์กรให้เจ้าหน้าที่ของหน่วยงานมีทัศนคติ ค่านิยมในการปฏิบัติงานอย่างซื่อสัตย์สุจริตอย่างชัดเจน / เป็นการดำเนินการในปีที่รับการประเมิน

- แสดงการดำเนินการหรือกิจกรรมที่แสดงถึงการจัดการความเสี่ยงในกรณีที่อาจก่อให้เกิดการทุจริตหรือก่อให้เกิดการขัดกันระหว่าง ผลประโยชน์ส่วนตนกับผลประโยชน์ส่วนรวมของหน่วยงาน / เป็นกิจกรรมหรือการดำเนินการที่สอดคล้องกับมาตรการหรือการดำเนินการเพื่อบริหารจัดการความเสี่ยงตามข้อ O36 / เป็นการดำเนินการในปีที่รับการประเมิน

- 7 -

- แสดงผลการประเมินความเสี่ยงของการดำเนินงานหรือการปฏิบัติ หน้าที่ที่อาจก่อให้เกิดการทุจริตหรือก่อให้เกิดการขัดกันระหว่างผลประโยชน์ส่วนตนกับผลประโยชน์ส่วนรวมของหน่วยงาน โดยมีข้อมูลรายละเอียดของผลการประเมิน ยกตัวอย่างเช่น เหตุการณ์ ความเสี่ยงและระดับของความเสี่ยง มาตรการและการดำเนินการในการบริหารจัดการความเสี่ยง เป็นต้น ทั้งนี้ต้องเป็นการดำเนินการในปีที่รับการประเมิน

- แสดงการดำเนินการหรือกิจกรรมที่แสดงถึงการมีส่วนร่วมของผู้บริหารสูงสุดคนปัจจุบัน โดยเป็นการดำเนินการหรือกิจกรรมที่แสดงให้เห็นถึงการให้ความสำคัญ กับการปรับปรุง พัฒนา และส่งเสริมหน่วยงานด้านคุณธรรมและ โปร่งใส และต้องเป็นการดำเนินการในปีที่รับการประเมิน

- แสดงเนื้อหาเจตนารมณ์หรือคำมั่นว่าจะปฏิบัติหน้าที่และบริหารหน่วยงานอย่างซื่อสัตย์สุจริต โปร่งใสและเป็นไปตามหลักธรรมาภิบาล โดยต้องเป็นการดำเนินการโดยผู้บริหารสูงสุดคนปัจจุบันของหน่วยงาน

- แสดงข้อมูลสถิติเรื่องร้องเรียนการทุจริตและประพฤติมิชอบของเจ้าหน้าที่ของหน่วยงาน โดยมีข้อมูลความก้าวหน้าการจัดการเรื่องร้องเรียน ยกตัวอย่างเช่น จำนวนเรื่อง เรื่องที่ดำเนินการแล้วเสร็จ เรื่องที่อยู่ระหว่างดำเนินการ เป็นต้น (กรณีไม่มีเรื่องร้องเรียนให้เผยแพร่ว่าไม่มีเรื่องร้องเรียน) และเป็นข้อมูลในระยะเวลาอย่างน้อย 6 เดือนแรกของปีที่รับการประเมิน

- แสดงช่องทางที่บุคคลภายนอกสามารถแจ้งเรื่องร้องเรียนเกี่ยวกับ การทุจริตและประพฤติมิชอบของเจ้าหน้าที่ของหน่วยงานผ่านทางช่องทางออนไลน์ โดยแยกต่างหากจากช่องทางทั่วไป เพื่อเป็นการคุ้มครองข้อมูลของผู้แจ้งเบาะแสและเพื่อให้สอดคล้องกับแนวปฏิบัติตามข้อ O29 ทั้งนี้ สามารถเข้าถึงหรือเชื่อมโยงไปยังช่องทางข้างต้นได้จากเว็บไซต์หลักของหน่วยงาน

- แสดงหลักเกณฑ์การบริหารและพัฒนาทรัพยากรบุคคลที่ยังใช้บังคับในหน่วยงานในปีที่รับการประเมิน อย่างน้อยประกอบด้วยการสรรหาและคัดเลือกบุคลากร การบรรจุและแต่งตั้งบุคลากร การพัฒนาบุคลากร การให้คุณให้โทษและการสร้างขวัญกาลังใจ

4.2 เทศบาลตำบลไม้เรียงกำหนดมาตรการมีรายละเอียดดังนี้

|  |  |  |  |  |
| --- | --- | --- | --- | --- |
| **มาตรการ** | **ขั้นตอน/วิธีการ** | **ผู้รับผิดชอบ** | **ระยะเวลาดำเนินการ** | **การกำกับติดตาม** |
| มาตรการเผยแพร่ข้อมูลต่อสาธารณะ | - จัดทำประชาสัมพันธ์ผ่านช่องทางต่าง ๆ เช่น เสียงตามสาย เว็บไซต์เทศบาล Facebook ไลท์ | สำนักปลัดเทศบาล | ม.ค.–มี.ค. 65 | รายงานความก้าวหน้าและสรุปผล  ณ สิ้นปีงบประมาณ |
| มาตรการให้ผู้มีส่วนได้ส่วนเสียมีส่วนร่วม | - ให้ผู้มีส่วนได้ส่วนเสีย มีส่วนร่วมในการดำเนินการเข้าร่วมการแสดงความคิดเห็นเกี่ยวกับการดำเนินงานของเทศบาลในการจัดทำแผน กิจกรรม ต่าง ๆ ของเทศบาล เช่น การประชาคม | สำนักปลัดเทศบาล | ตลอดปี 65 |

* 8 -

|  |  |  |  |  |
| --- | --- | --- | --- | --- |
| **มาตรการ** | **ขั้นตอน/วิธีการ** | **ผู้รับผิดชอบ** | **ระยะเวลาดำเนินการ** | **การกำกับติดตาม** |
| มาตรการส่งเสริมความโปร่งใสใน การจัดซื้อ จัดจ้าง | - ให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้าง ดำเนินการบันทึกรายละเอียด วิธีการ และขั้นตอนการจัดซื้อจัดจ้างและการบริหารพัสดุภาครัฐให้เป็นไปตามขั้นตอนของระเบียบ กระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 โดยดำเนินการในระบบเครือข่ายสารสนเทศของกรมบัญชีกลางผ่านระบบจัดซื้อจัดจ้างภาครัฐด้วยอิเล็กทรอนิกส์ (ELectronic Government Procurement e-GP) ตามวิธีการที่กรมบัญชีกลางกำหนดแต่ละขั้นตอน  - แต่งตั้งบุคคลภายนอกเป็นคณะกรรมการตรวจงานจ้าง | สำนักปลัดเทศบาล กองคลัง/กองช่าง/  กองสาธารณสุขฯ/  กองการศึกษา | ม.ค.-มี.ค. 65 | รายงานความก้าวหน้าและสรุปผล  ณ สิ้นปีงบประมาณ |
| มาตรการป้องกันการรับสินบน | - มีการประกาศมาตรการเพื่อแจ้งให้บุคลากรในหน่วยงานรับทราบ  - มีช่องทางในการร้องเรียน  - มีการเผยแพร่ข้อมูลข่าวสารให้ประชาชนได้รับทราบ เช่น การจัดซื้อจัดจ้าง การรับสมัคร สรรหา มีการประกาศประมวลคุณธรรม จริยธรรมในหน่วยงาน และการประกาศเจตนารมณ์การป้องกันและต่อต้านการทุจริตคอรัปชั่น | สำนักปลัดเทศบาล | ตลอดปี 65 |
| มาตรการป้องกันการขัดแย้งระหว่างผลประโยชน์ส่วนตน | - มีการประกาศมาตรการเพื่อแจ้งให้บุคลากรในหน่วยงานทราบ  - มีช่องทางในการร้องเรียน  - มีการเผยแพร่ข้อมูลข่าวสารให้ประชาชนได้รับทราบ เช่น การจัดซื้อจัดจ้าง การรับสมัคร สรรหา มีการประกาศประมวลจริยธรรม จริยธรรมในหน่วยงาน และการประกาศเจตนารมณ์การป้องกันและต่อต้านการทุจริตคอรัปชั่น | สำนักปลัดเทศบาล | ตลอดปี 65 |

- 9 -

|  |  |  |  |  |
| --- | --- | --- | --- | --- |
| **มาตรการ** | **ขั้นตอน/วิธีการ** | **ผู้รับผิดชอบ** | **ระยะเวลาดำเนินการ** | **การกำกับติดตาม** |
| มาตรการตรวจสอบการใช้ดุลพินิจ | - มีการประกาศมาตรการเพื่อแจ้งให้บุคลากรในหน่วยงานรับทราบ  - มีการจัดทำคู่มือในการปฏิบัติงานและเผยแพร่  - มีการเผยแพร่ข้อกฎหมายที่เกี่ยวข้องกับการปฏิบัติงาน | สำนักปลัดเทศบาล | ตลอดปี 65 | รายงานความก้าวหน้าและสรุปผล  ณ สิ้นปีงบประมาณ |
| มาตรการบริการออนไลน์ | - มีการจัดทำช่อง E-service ให้แก่ผู้รับบริการสามารถขอรับบริการตามอำนาจหน้าที่ผ่านช่องทางเว็บไซต์ของหน่วยงาน | สำนักปลัดเทศบาล | ตลอดปี 65 |

**ภาคผนวก**